**JUDEŢUL SUCEAVA**

 **PRIMĂRIA MUNICIPIULUI CÂMPULUNG MOLDOVENESC**

**COMPARTIMENT RESURSE UMANE**

 **Nr.\_\_\_\_\_\_\_\_ din \_\_\_\_\_\_\_\_\_ 2024**

RAPORT DE SPECIALITATE

la proiectul de hotărâre privind aprobarea organizării concursului de proiecte de management în vederea ocupării funcției de manager al Muzeului “Arta Lemnului” Câmpulung Moldovenesc, a regulamentului de organizare și desfășurare a concursului, a caietului de obiective, a condițiilor de participare la concurs și a bibliografiei

Iniţiator: Primarul municipiului Câmpulung Moldovenesc.

 Compartimentul resurse umane din cadrul Direcției administrație publică din aparatul de specialitate al primarului municipiului Câmpulung Moldovenesc, primind spre analiză proiectul privind organizării concursului de proiecte de management în vederea ocupării funcției de manager al Muzeului “Arta Lemnului” Câmpulung Moldovenesc, a regulamentului de organizare și desfășurare a concursului, a caietului de obiective, a condițiilor de participare la concurs și a bibliografiei, referă următoarele:

 Muzeul ,,Arta Lemnului” Câmpulung Moldovenesc este o instituție publică de cultură, cu personalitate juridică, aflată în subordinea Consiliului Local al municipiului Câmpulung Moldovenesc.

 Pentru ducerea la îndeplinire a misiunii instituției publice de cultură și în conformitate cu prevederile legale specifice, conducerea muzeului a fost încredințată domnului manager Stamatin Bogdan, începând cu data de 01.03.2021, ca urmare a câștigării concursului de proiecte de management organizat în perioada 05.01.2021 – 05.02.2021.

 Începând cu data de 16.09.2024, încetează contractul de management nr. 5453/26.02.2021 încheiat între Primarul municipiului Câmpulung Moldovenesc și domnul manager Stamatin Bogdan, ca urmare a renunțării de către manager la mandatul încredințat, conform Dispoziției nr. 312 din 10 septembrie 2024.

 Începând cu data de 16.09.2024, a fost desemnată o persoană care să asigure interimatul managementului Muzeului “Arta Lemnului” – Câmpulung Moldovenesc.

 Conducerea interimară se asigură până la data începerii *executării unui contract de management, ca urmare a organizării concursului de proiecte de management, cu respectarea termenelor legale.*

 Având în vedere cele enumerate mai sus, se impune organizarea și desfășurarea concursului de proiecte de management pentru Muzeul “Arta Lemnului” - Câmpulung Moldovenesc, cu respectarea termenelor legale.

 Compartimentul resurse umane consideră că în forma propusă, proiectul privind aprobarea organizării concursului de proiecte de management în vederea ocupării postului de manager al Muzeului “Arta Lemnului” Câmpulung Moldovenesc, a regulamentului de organizare și desfășurare a concursului, a caietului de obiective, a condițiilor de participare la concurs și a bibliografiei este oportun și necesar.

 **Director executiv, Compartiment resurse umane,**

**Crăciunescu Diana-Mihaela Insp.Timu Lenuța**

|  |
| --- |
|  |